Meitan Henkilöstöhallinnon syystiedote 2024

HR-yhteyshenkilöille

Muistathan ennakoida vuoden vaihteessa organisaatiossanne mahdollisesti tapahtuvat muutokset ja tiedottaa niistä Meitaa heti, kun mahdollista.

Tiedotamme asiakkaitamme erikseen loppuvuoteen sijoittuvista palkkajärjestelmien versiopäivityksistä ja muista ajankohtaisista asioista. Toimitamme vuoden 2025 palkanmaksuaikataulut loka-marraskuun aikana. Viestithän niistä omassa organisaatiossasi.

Palkansaajille

Verottajan ohjeen mukaan palkanlaskennassa joudutaan toimittamaan ennakonpidätys 60%:n mukaan, mikäli verokortti ei ole palkanlaskennan käytettävissä palkka-aineiston muodostushetkellä (aineistopäivä).

Asioi OmaVerossa tarpeen mukaan

Mikäli haluat tarkastaa ennakonpidätyksen määrää vielä loppuvuodelle, voit tehdä muutosverokortin OmaVerossa.

Etelä-Karjalan, Etelä-Savon ja Pohjois-Karjalan asiakkaidemme (pois lukien Populus-palkkajärjestelmää käyttävät Pohjois-Karjalan kunnat ja yhtiöt), palkansaajien ja luottamushenkilöiden ei tarvitse enää 1.1.2024 jälkeen toimittaa uusia tai kesken vuotta tilattuja muutosverokortteja palkanlaskentaan, vaan palkanlaskenta saa ajantasaiset tiedot suoraan verottajalta.

Pohjois-Karjalan Populusta käyttävät asiakkaat: voit toimittaa verokortin tiedot Meitaan itsepalvelukanava Meittarin kautta tai sähköpostitse.

Muistathan lisäksi tarkastaa, että OmaVeroon on ilmoitettu tilinumero. Näin mahdolliset veronpalautuksesi tulevat maksetuksi ajallaan.

Etenkin osa-aikaisten työntekijöiden kannattaa tarkastaa verokorttinsa sekä tarkkailla tulorajaa - eli laskea palkkatulot maksajasta riippumatta yhteen.

Tarkista Tulorekisterin tiedot

Katso Tulorekisteristä, että vuoden 2024 palkkatietosi ovat oikein. Jos havaitset palkkatiedoissasi virheitä, tee niistä korjauspyyntö Meitalle Itsepalvelukanava Meittarin kautta tai sähköpostitse. Löydät Meitan Henkilöstöhallinnon sähköpostiosoitteet Asiakaspalvelu-sivuiltamme.