Henkilöstöhallinnon loppuvuoden tiedote

HR-yhteyshenkilöille

Vanhan Personec F käyttöliittymän käyttö päättyy 31.1.2025

Personec F -järjestelmässä on ollut useamman vuoden käytössä rinnakkain kaksi käyttöliittymää: Vanha käyttöliittymä ja uusi F2-käyttöliittymä. Nyt on tullut aika valmistautua vanhan käyttöliittymän käytön päättämiseen. Mikäli uusi F2-käyttöliittymä ei ole ollut vielä käytössänne, saatte kirjautumisohjeet Meitalta osoitteesta paakayttajat.personec@meita.fi HUOM! Käyttöliittymän muutos ei vaikuta ESS-itsepalveluportaalin käyttöön.

Mahdolliset organisaatiomuutokset

Muistuttelemme, että tiedotattehan Meitaa vuoden vaihteessa organisaatiossanne mahdollisesti tapahtuvista muutoksista heti, kun mahdollista.

Palkansaajille

Verokortti 2025

Vuodesta 2025 lähtien verokortti tulee voimaan jo vuoden alussa, eli 1. tammikuuta. Myös verokortille merkitty tuloraja on laskettu koko vuodelle, eli 12 kuukaudelle. Verokorttia ei siis enää tarvitse muuttaa sen vuoksi, että se tulisi voimaan jo tammikuun alussa. Sen sijaan voit tilata uuden verokortin ja muuttaa veroprosenttiasi, jos tulosi tai vähennyksesi muuttuvat milloin tahansa vuoden 2025 aikana. Uuden verokortin, eli muutosverokortin voi tilata aina tarpeen mukaan. Lisätietoja aiheesta löydät osoitteesta Verokortti 2025 - vero.fi

Etelä-Karjalan, Etelä-Savon ja Pohjois-Karjalan Personec-asiakkaidemme palkansaajien ja luottamushenkilöiden ei ole enää 1.1.2024 jälkeen tarvinnut toimittaa uusia tai kesken vuotta tilattuja muutosverokortteja palkanlaskentaan, vaan palkanlaskenta saa ajantasaiset tiedot suoraan verottajalta. Palkanlaskenta noutaa vuoden 2025 verokortit verottajalta tammikuun ensimmäisen palkanmaksupäivän viimeisen ilmoituspäivän (aineistopäivä) jälkeen.

Pohjois-Karjalan Populusta käyttävät asiakkaat: Saamme vuoden 2025 palkkatuloa varten olevat verokortit suoraan verottajalta palkanlaskentaan niille työntekijöille, joiden palvelussuhde on ollut voimassa vuonna 2024. Ennen vuotta 2024 työskennelleet työntekijät ja uusien työntekijöiden on toimitettava verokortti Meitaan. HUOM! Mahdollisen muutosverokortin tiedot on kuitenkin edelleen toimitettava Meitaan Itsepalvelukanava Meittarin kautta tai sähköpostitse. Löydät Henkilöstöhallinnon sähköpostiosoitteet Asiakaspalvelu-sivuiltamme.

Muistutus- vuoden 2024 palkkatietojen tarkastaminen

Katso Tulorekisteristä, että vuoden 2024 palkkatietosi ovat oikein. Jos havaitset palkkatiedoissasi virheitä, tee niistä korjauspyyntö Meitalle Itsepalvelukanava Meittarin kautta tai sähköpostitse. Löydät Henkilöstöhallinnon sähköpostiosoitteet Asiakaspalvelu-sivuiltamme.

Henkilöstöhallinnon palvelut

Meidän IT ja talous Oy